Document ID: 32007D0026

KOMMISSIONENS BESLUTNING
af 22. december 2006
om ændring af tillægget til bilag VI til akten vedrørende Bulgariens og Rumæniens tiltrædelse for så vidt angår visse mælkeforarbejdningsvirksomheder i Bulgarien
(meddelt under nummer K(2006) 6960)
(EØS-relevant tekst)
(2007/26/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Bulgariens og Rumæniens tiltrædelse, særlig artikel 4, stk. 3,
under henvisning til akten vedrørende Bulgariens og Rumæniens tiltrædelse, særlig bilag VI, kapitel 4, afdeling B, litra f), første afsnit, og
ud fra følgende betragtninger:
(1)
Bulgarien er ved akten vedrørende Bulgariens og Rumæniens tiltrædelse blevet indrømmet overgangsperioder for så vidt angår visse mælkeforarbejdningsvirksomheders opfyldelse af kravene i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (1). Visse virksomheder, der har tilladelse til at forarbejde mælk, der ikke opfylder kravene, er opført i kapitel I i tillægget til bilag VI til akten, og visse virksomheder, der har tilladelse til at forarbejde både mælk, der opfylder kravene, og mælk, der ikke gør det, forudsat at forarbejdningen finder sted på separate produktionslinjer, er opført i kapitel II i tillægget til bilag VI til akten.
(2)
En række virksomheder, der i øjeblikket er opført i kapitel I i tillægget er ophørt med de aktiviteter, der omfattes af overgangsperioderne. De pågældende virksomheder bør derfor udgå af listen.
(3)
På baggrund af udviklingen i kvaliteten af rå mælk og den nuværende andel af produktionen af rå mælk i Bulgarien, der ikke opfylder kravene i forordning (EF) nr. 853/2004, bør visse virksomheder optages på listen i kapitel I i tillægget til bilag VI til tiltrædelsesakten.
(4)
Endvidere har visse mælkeforarbejdningsvirksomheder i Bulgarien kapacitet og udstyr til at forarbejde mælk, der opfylder kravene, og mælk, der ikke gør det, på separate produktionslinjer. Disse virksomheder bør optages på listen i kapitel II i tillægget.
(5)
Tillægget til bilag VI til tiltrædelsesakten bør derfor ændres. Af hensyn til klarheden bør dette tillæg affattes som angivet i bilaget til denne beslutning.
(6)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Tillægget til bilag VI til akten vedrørende Bulgariens og Rumæniens tiltrædelse affattes som angivet i bilaget til denne beslutning.
Artikel 2
Denne beslutning anvendes med forbehold af og da fra datoen for ikrafttrædelsen af akten vedrørende Bulgariens og Rumæniens tiltrædelse.
Artikel 3
Denne beslutning er rettet til medlemsstaterne.
Udfærdiget i Bruxelles, den 22. december 2006.

Labels: 0
18
15
17